Woordwarrel: Donderdag inspirasievonk 21 Oktober 2021 – Lekkervurigeaffêre
Date: October 21, 2021Author: Lekkervurigeaffêre 21 Comments
Tyd warrel soos sand in die wind. Dis reeds sewe dae na liewe Hester ons uit ons skryfkwyn kom red het met die eerste #Woordwarrel uitdaging. Dankie aan Kameel, Perdebytjie en Kreukels en plooie aka Scrapy wat saam met ons kom warrel het. Scrapy het al te mooi gedig oor ons taal.
Ons vertrou dat sommer klomp van ons blogmaats en kennisse metterwyl ook opgewonde sal raak in die woordwarrel gedagtestroom sal inspring.
Verlede week se uitdaging oor nuutskeppings het vandeesweek se vonk verskaf. Nuutskeppings in die voorjare is neologismes genoem en woordsnobisme het al te dikwels anglisismes gepleeg en as neologismes voorgehou. Dit het soms tot grillerige woorde se geboorte gelei. Ek is maar te bly vir die benaming nuutskeppings, dit klink vir my mooi, soos onse taal is.
Vandag is meeste -ismes maar 'n negatiewe, seermaak spul: narsisme, egoïsme, negativisme, kommunisme, populisme, kannibalisme, seksisme, rassisme, snobisme. Ek tel 368 -ismes in die rymwoordeboek. Bykans 'n -isme vir elke dag van die jaar! Genoeg om mens geite te gee. Dan wonder ons nog oor die moderne mens se sensitivisme.
Daar is 'n ware verhaal wat opgeneem is in die annale en besonder oulik deur Riette Hugo in Vrae en feite vir nuuskierige agies #2 neergepen. Dit gaan oor seksisme en rassisme en 'n nobel prys wat verkoop is… gaan lees gerus.
As die -isme vonk sinisme by jou veroorsaak, en jy steeds wil warrel, maak so: Kies enige Afrikaanse boek in jou huis. Blaai na bladsy 30. Soek die eerste sin in die tweede paragraaf. Onthou om die sin aan te haal en ook die boektitel en skrywer te siteer.
Toe, spring in en #woordwarrel gebruik jou -isme en die sin saam en bou 'n woorwarrelcollage. Wees 'n woordwarrelvraatjie. Kom ons vier #Afrikaans. Lekker skrywe.
Nou toe, ek het nou meer as genoeg vonkies geskribbel. Kies jou -isme of sin en #woordwarrel jou hart uit.
Previous Previous post: Woordwarrel 14 Oktober 2021
Next Next post: Biddende boodskapper
21 thoughts on "Woordwarrel: Donderdag inspirasievonk 21 Oktober 2021"
Ek moet nou eers daaroor slaap voordat ek gaan kommentaar lewer. Dis n hele mond vol wat jy hier geskryf het. Nie besef daar is so baie – ismes nie.
Laat die muse die warrel lei, en onthou as die ismes jou frustreer, trek 'n boek nader en blaai na bladsy 30…. 😉
Hehe, ek het te gou gepraat. Ek lees mos op oomblik Antoinette Pienaar se. Toe besluit ek om die hardeband wat ek saamgebring het op bl 30 oop te maak en daar spring die gedagtes en skryf weer uit sy kassie uit.
Sjoe, klink na 'n oulike kopkrap onderwerp. Sal ook eers moet slaap daaroor.😀
Langenhoven was wys om ons die slaap raad te gee. Hou die notaboek en potlood onder jou kussing.😉
Ek het klaar idees… in my boekargiewe gaan rondkrap.
Geniet die woordwarrel avontuur.
Moet ek 'n isme soek wat pas by my aangehaalde sin?Verstaan ek dit reg?
As jy wil. Keuse is joune.
2 ure later – dit was seker 'n power nap. Gaats nou vervul ek julle met sinisme a.g.v my Engelsisme. 'n Krag slapie van 'n fotograaf apie…
Hahaaa, Abrie! Ek het toe nie gaan slaap nie, maar nou voel ek dis nodig. Ek is gedreineerd van al die dink.😜😵‍💫
Ek hou ook van kragslapie van 'n fotograafapie!😂😂
Waarvan ek die meeste hou is dat ek jou weer hier sien.👍👍
Haha, weer in die minora houer gespeel.
Dankie, dit klink na 'n lekker uitdaging. -isme. bladsy 30 van my nuwe hygroman … ek bedoel liefdesverhaal. Jip, optimisme is my -isme.